เอกสารแนบ 3 : รายงานของคณะกรรมการตรวจสอบ

รายงานการกำกับดูแลกิจการของคณะกรรมการตรวจสอบ ประจำปี 2554

เรียน ท่านผู้ถือหุ้น บริษัท ไทคอน อินดัสเทรียล คอนเน็คชั่น จำกัด (มหาชน)

คณะกรรมการตรวจสอบของบริษัทไทคอน อินดัสเทรียล คอนเน็คชั่น จำกัด (มหาชน)
ตามที่ได้รับการแต่งตั้ง
จากคณะกรรมการบริษัท ประกอบด้วยกรรมการจากภายนอกจำนวนสามท่าน
ซึ่งมีความเป็นอิสระและมีคุณสมบัติเหมาะสมตามข้อกำหนดและแนวทางการปฏิบัติที่ดีสำหรับคณะกรรมการตรวจสอบของตลาดหลักทรัพย์แห่งประเทศไทย
สมาชิกของคณะกรรมการตรวจสอบประกอบด้วย นายเดวิด เดสมอนด์ แทร์เร้นท์
(ประธานคณะกรรมการตรวจสอบ) นายชัชวาลย์ เจียรวนนท์ และนายตรีขวัญ บุนนาค

ในปี 2554 ที่ผ่านมา ประเทศไทยประสบปัญหาน้ำท่วมครั้งใหญ่
ซึ่งส่งผลกระทบต่อโรงงานและคลังสินค้าของบริษัทกว่าครึ่ง และบ้านพักของพนักงาน
คณะกรรมการตรวจสอบได้ตระหนักถึงปัญหา และทราบถึงผลกระทบต่างๆ
จึงได้ปฏิบัติหน้าที่อย่างเคร่งครัดเป็นพิเศษ
โดยแสดงความเห็นอย่างเป็นอิสระและให้คำแนะนำแก่ฝ่ายบริหาร เพื่อให้ปัญหานั้น
ได้คลี่คลาย และลดผลกระทบให้อยู่ในวงจำกัด

คณะกรรมการตรวจสอบได้ดูแลให้บริษัทมีการกำกับดูแลกิจการที่ดี
ซึ่งครอบคลุมถึงการควบคุมภายในของบริษัท การบริหารความเสี่ยง
ความโปร่งใสในการบริหารของฝ่ายจัดการ
รวมทั้งดูแลให้มีการปกป้องผลประโยชน์ของผู้มีส่วนได้เสียทุกฝ่ายอย่างเท่าเทียมกัน
โดยมีการประชุมคณะกรรมการตรวจสอบรวมทั้งสิ้น 4 ครั้ง นายเดวิด เดสมอนด์ แทร์เร้นท์
เข้าร่วมประชุม 3 ครั้ง นายชัชวาลย์ เจียรวนนท์ และนายตรีขวัญ บุนนาค เข้าร่วมประชุม 4
ครั้งนอกจากนั้นยังมีผู้บริหาร ผู้สอบบัญชี และผู้ตรวจสอบภายในเข้าร่วมประชุมด้วยทุกครั้ง
ยกเว้นในบางวาระจะมีการประชุมร่วมกันระหว่างคณะกรรมการตรวจสอบ ผู้สอบบัญชี
และผู้ตรวจสอบภายในเท่านั้น ซึ่งสรุปสาระสำคัญได้ดังนี้

1.  การสอบทานงบการเงิน
    คณะกรรมการตรวจสอบได้สอบทานงบการเงินรายไตรมาสและประจำปี 2554
    ร่วมกับฝ่ายบริหารและผู้สอบบัญชี ในเรื่องความถูกต้องครบถ้วนของงบการเงิน
    และความเพียงพอในการเปิดเผยข้อมูล โดยได้สอบถาม
    และรับฟังคำชี้แจงจากผู้บริหารและผู้สอบบัญชี
    ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า
    งบการเงินดังกล่าวมีความครบถ้วน เป็นที่น่าเชื่อถือได้
    สมเหตุสมผลตามที่ควรในสาระสำคัญตามมาตรฐานการบัญชีที่รับรองทั่วไป

2.  สอบทานข้อมูลการดำเนินงานและระบบการควบคุมภายใน เพื่อประเมินความเพียงพอ
    เหมาะสม และประสิทธิผลของระบบการควบคุมภายในซึ่งครอบคลุมระบบงานที่สำคัญของบริษัท
    ทั้งนี้ ไม่พบจุดอ่อนหรือข้อบกพร่องที่เป็นสาระสำคัญ
    และพบว่าบริษัทมีการดูแลรักษาทรัพย์สินที่เหมาะสม
    และคณะกรรมการตรวจสอบมีความเห็นสอดคล้องกับผู้สอบบัญชีว่า
    บริษัทมีระบบการควบคุมภายในที่พอเพียง
    และระบบการติดตามควบคุมดูแลการดำเนินงานอย่างเพียงพอ เหมาะสม และมีประสิทธิผล

3.  สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และกฏหมายที่เกี่ยวข้องกับธุรกิจของบริษัท
    ซึ่งคณะกรรมการตรวจสอบมีความเห็นว่า
    ไม่พบประเด็นที่เป็นสาระสำคัญในเรื่องการไม่ปฏิบัติตามกฎหมาย และข้อกำหนดดังกล่าว

4.  สอบทานและให้ความเห็นต่อรายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ตามข้อกำหนดของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์ ซึ่งผู้สอบบัญชี
    และคณะกรรมการตรวจสอบมีความเห็นว่า
    รายการค้ากับบริษัทที่เกี่ยวข้องกันที่มีสาระสำคัญได้เปิดเผยและแสดงรายการในงบการเงินและหมายเหตุประกอบงบการเงินแล้วอย่างถูกต้อง
    ครบถ้วน รวมทั้งมีความเห็นว่า รายการดังกล่าวเป็นรายการที่สมเหตุสมผล
    และเป็นประโยชน์สูงสุดต่อการดำเนินธุรกิจของบริษัท

5.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี
    เพื่อนำเสนอต่อคณะกรรมการบริษัท เพื่อขออนุมัติจากที่ประชุมสามัญผู้ถือหุ้น
    ซึ่งคณะกรรมการตรวจสอบได้พิจารณาจากผลการปฏิบัติงาน ความเป็นอิสระ
    และความเหมาะสมของค่าตอบแทน
    คณะกรรมการตรวจสอบมีความเห็นเกี่ยวกับการปฏิบัติงานของผู้สอบบัญชีว่าในรอบปีบัญชีที่ผ่านมา
    ผู้สอบบัญชีได้ปฏิบัติงานด้วยความรู้ ความสามารถในวิชาชีพ
    และให้ข้อเสนอแนะเกี่ยวกับระบบการควบคุมภายในและความเสี่ยงต่างๆ
    รวมทั้งมีความเป็นอิสระในการปฏิบัติงาน

โดยในปี 2554 คณะกรรมการตรวจสอบมีความเห็นชอบในการเสนอแต่งตั้ง นางสาวรุ้งนภา
เลิศสุวรรณกุล ผู้สอบบัญชีรับอนุญาตเลขที่ 3516
(เป็นผู้ลงลายมือชื่อในงบการเงินของบริษัทนับเป็นปีที่ 3)และ/หรือ นายโสภณ เพิ่มศิริวัลลภ
ผู้สอบบัญชีรับอนุญาตเลขที่ 3182 และ/หรือ นางสาวสุมาลี รีวราบัณฑิต ผู้สอบบัญชีรับอนุญาตเลขที่
3970 แห่งบริษัท สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทประจำปี 2554
พร้อมด้วยค่าตอบแทนเป็นจำนวนเงินรวม 770,000 บาท

6.  สอบทานการตรวจสอบภายใน โดยได้พิจารณาภารกิจ ขอบเขตการปฏิบัติงาน หน้าที่
    และความรับผิดชอบ ความเป็นอิสระ อัตรากำลังคน
    และผลตอบแทนของพนักงานฝ่ายตรวจสอบภายใน และได้อนุมัติแผนการตรวจสอบประจำปี
    2554
    รวมทั้งติดตามการปฏิบัติงานของบริษัทตามข้อสังเกตและข้อเสนอแนะของฝ่ายตรวจสอบภายใน
    ซึ่งฝ่ายตรวจสอบภายในทำหน้าที่สอบทานขั้นตอนการปฏิบัติงาน
    และระบบงานที่สำคัญที่ครอบคลุมทั้งด้านบัญชีและการเงิน การดูแลทรัพย์สิน
    ให้เป็นไปตามกฎหมาย ระเบียบข้อบังคับที่เกี่ยวข้อง
    ให้คำปรึกษาและข้อเสนอแนะเกี่ยวกับระบบการควบคุมภายใน
    และการบริหารความเสี่ยงเพื่อปรับปรุงขั้นตอนการปฏิบัติงานของบริษัทและบริษัทย่อยให้สอดคล้องกับสถานการณ์ปัจจุบัน
    และรายงานตรงต่อคณะกรรมการตรวจสอบทุกไตรมาส โดยในปี 2554
    ฝ่ายตรวจสอบภายในได้มุ่งเน้นในเรื่องเทคโนโลยีสารสนเทศ ระบบบัญชีรายได้
    และระบบทรัพย์สินของบริษัทเป็นพิเศษ ซึ่งคณะกรรมการตรวจสอบมีความเห็นว่า
    บริษัทมีระบบการตรวจสอบภายในที่พอเพียง เหมาะสม และมีประสิทธิผล
    รวมทั้งฝ่ายตรวจสอบภายในมีความเป็นอิสระในการปฏิบัติงาน

กล่าวโดยสรุป
คณะกรรมการตรวจสอบได้ปฏิบัติหน้าที่ครบถ้วนตามกฎบัตรที่ได้รับการอนุมัติจากคณะกรรมการบริษัท
และมีความเห็นว่าบริษัทมีการปฏิบัติตามหลักการกำกับดูแลกิจการที่ดี
ปฏิบัติตามข้อกำหนดและข้อกฎหมายที่เกี่ยวข้อง มีระบบการควบคุมภายในที่เพียงพอ
มีความโปร่งใสในการบริหารของฝ่ายจัดการ มีระบบการบริหารความเสี่ยงที่มีประสิทธิภาพ
และมีการจัดทำรายงานทางการเงินตามหลักการบัญชีที่รับรองโดยทั่วไป
โดยมีการเปิดเผยข้อมูลอย่างเพียงพอ

[]